《早行和弟可庵二首 其一》
元代·舒远

月落霜林乌早啼，风生驿路马频嘶。柴门犬吠天将曙，知有人家住隔溪。

作者简介：远字仲修，号北庄，頔之弟也。尝与弟士谦随道原舆亲避寇岩谷，被掳执，道原正色叱贼，言甚厉，欲杀害之。弟兄执手争死，贼众皆感泣，俱释以全。道原《为苗民所苦歌》，即纪其实也。所著曰《北庄遗稿》。